Λουτρά Υρμίνης Ηλείας

Τα Λουτρά Υρμίνης είναι μικρός πεδινός παραθαλάσσιος οικισμός της Ηλείας, πάνω στα διοικητικά όρια Αχαΐας και Ηλείας, κτισμένος σε υψόμετρο 1 μέτρου. Ο πληθυσμός του, σύμφωνα με την απογραφή του 2011, είναι 2 μόνιμοι κάτοικοιΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011. Ο οικισμός απαρτίζεται στην ουσία από τις παλιές εγκαταλελειμμένες εγκαταστάσεις των εκεί ομώνυμων λουτρών ή Λουτρών Κουνουπελίου. Βρίσκεται εντός του Εθνικού Πάρκου υγροτόπων Κοτυχίου Στροφυλιάς που πρόκειται για ένα δίκτυο λιμνοθαλασσών, λιμνών, ελών και δασών, κατά μήκος των βορειοδυτικών ακτών της Πελοποννήσου.

 Τοποθεσία 
Βρίσκεται στην περιοχή του ακρωτηρίου Κουνουπέλι, στο νοτιοδυτικό άκρο της αμμουδερής παραλίας της περιοχής της Στροφυλιάς -προστατευόμενης περιοχής με ιδιαίτερο φυσικό κάλλος, εγγύς των κωμοπόλεων Βάρδα και Νέα Μανολάδα, πολύ κοντά τόσο στον οικισμό των Σαμαραίικων όσο και στον υδροβιότοπο της λίμνης-βάλτος Λάμια και την παραλία Κουνουπελάκι. Η παραλία μπροστά στις παλιές εγκαταστάσεις των Λουτρών Υρμίνης/Κουνουπελίου ονομάζεται και παραλία Κουνουπελίου. Βρίσκεται σε απόσταση 44 χιλιομέτρων βόρεια της πόλης της Αμαλιάδας, περίπου 58,5 χιλιόμετρα βόρεια του Πύργου και περίπου 50 χιλιόμετρα δυτικά-νοτιοδυτικά της Πάτρας. Στην περιοχή είναι κτισμένο το ξωκλήσι του Αγίου Νικολάου.

 Ιστορικά στοιχεία 
Στην περιοχή έχουν βρεθεί ίχνη της αρχαίας πολίχνης Υρμίνη ενώ στο ακρωτήριο Κουνουπελίου βρίσκεται και ο μεσαιωνικός Πύργος Κουνουπελίου.Πύργος Κουνουπέλι 

 Διοικητική εξέλιξη 
Πρόκειται για σχετικά καινούριο οικισμό. Αναγνωρίστηκε ως τέτοιος την 19η Μαρτίου 1961 και υπήχθη στην τότε Κοινότητα ΜανολάδοςΕ.Ε.Τ.Α.Α. - Διοικητικές μεταβολές Λουτρών Υρμίνης Ηλείας. eetaa.gr. Ανακτήθηκε: 09/08/2020.Ε.Ε.Τ.Α.Α. - Διοικητικές μεταβολές Κοινότητας Μανολάδος Ηλείας. eetaa.gr. Ανακτήθηκε: 09/08/2020., αν στην περιοχή υπήρχε οικισμός παλιότερα (16/10/1940 – 07/04/1951) αναγνωρισμένος με την ονομασία ΚουνουπέλιΕ.Ε.Τ.Α.Α. - Διοικητικές μεταβολές Κουνουπελίου Ηλείας. eetaa.gr. Ανακτήθηκε: 09/08/2020.. Αποτελούσε οικισμό της Κοινότητας Μανολάδος μέχρι την κατάργηση των κοινοτήτων και την επαναθέσπιση των δήμων σύμφωνα με το «Σχέδιο Καποδίστριας». Επί της διοικητικής μεταρρύθμισης «Καποδίστριας» αποτελούσε οικισμό του δημοτικού διαμερίσματος Μανωλάδος του Δήμου ΒουπρασίαςΕ.Ε.Τ.Α.Α. - Διοικητικές μεταβολές Δήμου Βουπρασίας. eetaa.gr. Ανακτήθηκε: 09/08/2020.. Σήμερα αποτελεί οικισμό της Τοπικής Κοινότητας Μανολάδος του «καλλικρατικού» δήμου Ανδραβίδας - ΚυλλήνηςΕ.Ε.Τ.Α.Α. - Διοικητικές μεταβολές Δήμου Ανδραβίδας - Κυλλήνης. eetaa.gr. Ανακτήθηκε: 09/08/2020..

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Υρμίνη - Κουνουπέλι. andravida-killini.gr. Ανακτήθηκε: 09/08/2020.

 Εξωτερικοί σύνδεσμοι 
 Βόλτα στο υπόγειο σπήλαιο της Υρμίνης με τα ιαματικά λουτρά (pics). patrasevents.gr. 13 Νοεμβρίου 2018. Ανακτήθηκε: 09/08/2020.
 Ε.Ε.Τ.Α.Α. - Διοικητικές μεταβολές Λουτρών Υρμίνης Ηλείας. eetaa.gr. Ανακτήθηκε: 09/08/2020.
 Ε.Ε.Τ.Α.Α. - Διοικητικές μεταβολές Κουνουπελίου Ηλείας. eetaa.gr. Ανακτήθηκε: 09/08/2020.
 Ε.Ε.Τ.Α.Α. - Διοικητικές μεταβολές Κοινότητας Μανολάδος Ηλείας. eetaa.gr. Ανακτήθηκε: 09/08/2020.
 Ε.Ε.Τ.Α.Α. - Διοικητικές μεταβολές Δήμου Βουπρασίας. eetaa.gr. Ανακτήθηκε: 09/08/2020.
 Ε.Ε.Τ.Α.Α. - Διοικητικές μεταβολές Δήμου Ανδραβίδας - Κυλλήνης. eetaa.gr. Ανακτήθηκε: 09/08/2020.
 Σύγχρονες φωτογραφίες από την περιοχή των Λουτρών Κουνουπελίου/Υρμίνης. ilialive.gr. Ανακτήθηκε: 09/08/2020.

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας - Κυλλήνης
Κατηγορία:Δήμος Βουπρασίας
Κατηγορία:Εθνικό Πάρκο υγροτόπων Κοτυχίου Στροφυλιάς